ni'o zo zatsi'o to la'o gy. existentialism gy. glico panra toi valsi lo selfi'i be so'i 19moi ja 20moi ctona'a pijyskepre poi to'eki'unai lo nu mutce velju'o bo frica cu ga'a ke'a du fa lo prenu gasnu ( genai lo sa'u pensi gasnu gi lo zukte je cinmo je jmive prenu pamei .e lo vanbi be lo ri nunzasti ) lo cfari mokca po lo pijyske nunpensi .i zatsi'o pijyske fa lo fu'e sa'a klina ke sidbo nu jarco be lo ka zasti zukydji fu'o poi cfari seci'o lo ka tolmapti ja selcfipu lo smucau ja tolylogji simlu munje .i so'i zatsi'opre cu ji'a jinvi lo du'u lo slabu ke ciste ja ckule pijyske ( sega'a ge lo tadji .e lo selvau ) cu dukse co sucta je sepli lo fatci prenu nu lifri